钦定古今图书集成/明伦汇编/氏族典/第208卷 > 曹肃
## 钦定古今图书集成/明伦汇编/氏族典/第208卷 > 曹肃

按《尚友录》：“肃字士先，郴州人。举乡荐，初授通州宁远
簿。平生安分守道，四方学者多从之游。著述数千卷，
尤工于诗，有骚人风。子延祚，字熙载，清修多学，足不
履城市，卿士多出其门。”

===曹崇===按《尚友录》：“崇字宗山，第进士，仕至朝奉郎。志在及物。
以江阴故废，郡属毗陵，旧无产税则例，民输下盐钱
视他县独倍，力请均之，郡从其请，民皆德之。著有《苕
溪集》《锺山集》《抱关前集》《论语注》十篇。”